નવસારી પાલિકાના ફાયરબ્રિગેડને જાણ કરવામાં આવતા ફાયરના ત્રણ બંબા સ્થળ ઉપર જ આવી ગયા હતા. ફાયરબ્રિગેડે થોડા સમયમાં આગને કાબૂમાં લીધી હતી. ગેરેજમાં ઓઈલને કારણે ધુમાડો બહુ નીકળ્યો હતો અને દૂર સુધી દેખાયો હતો. આગમાં ગેરેજમાં મુકેલો કેટલોક સામાન બળીને ખાખ થઈ ગયો હતો. એક સ્કૂટરને પણ નુકસાની થઈ હતી. આગથી જોકે કોઈ ઈજાગ્રસ્ત યા હાનિ થઈ ન હતી. આગ લાગવાનું ચોક્કસ કારણ તો જાણી શકાયું ન હતું પરંતુ પ્રાથમિક તબક્કે આગ શોટસર્કિટથી લાગી હોવાનો અંદાજ મુકાઈ રહ્યો છે.